Sliva
Το πέτρινο γεφύρι στα Σλίβα βρίσκεται νότια των χωριών Λεπτοκαριά και Δόλιανη στο ανατολικό Ζαγόρι. Γεφυρώνει το ομώνυμο ρέμα, τα νερά του οποίου μέσω και του ρέματος της Γκαλντερούσιας καταλήγουν στον Βάρδα ποταμό. Είναι θεμελιωμένο σε βραχώδες στένεμα του ρέματος, είναι μονότοξο και το οδόστρωμά του διατηρείται σε εξαιρετική κατάσταση. Οι αρκάδες του, που είναι τοποθετημένοι αραιά και σε ίσες αποστάσεις μεταξύ τους, σώζονται ακέραιοι μέχρι σήμερα. Η προσέγγισή του γίνεται από χωματόδρομο που ξεκινά από σημείο του επαρχιακού δρόμου Μηλιωτάδων - Δόλιανης. Υπάρχει σχετική πινακίδα στο σημείο αυτό. Ακολουθώντας τον χωματόδρομο για 2Km περίπου και, αφού διασχίσουμε το ρέμα της Γκαλντερούσιας, φτάνουμε σε διασταύρωση. Στρίβουμε αριστερά μέχρι εκεί που ο δρόμος τερματίζει σε πλάτωμα με παλιό πέτρινο εικονοστάσι. Το γεφύρι, βρίσκεται 50 μέτρα χαμηλότερα στο ρέμα. Δεν είναι γνωστό πότε και από ποιους έχει χτιστεί το γεφύρι.


stonebridge bridge sony sonya7 a7 vivitar vivitar19mmf38 19mm 19mmf38 mirrorless compactsystemcamera epirus greece zagori sliva autumn hdr